This 1 Rupee Old Note Will Make You A Millionaire | କେତେକ ୱେବସାଇଟ୍ ପୁରୁଣା ୧ଟଙ୍କାର ନୋଟ୍ କିମ୍ବା ମୁଦ୍ରା କିଣିବା ପାଇଁ ଲକ୍ଷ ଲକ୍ଷ ଟଙ୍କା ଦେବାକୁ ପ୍ରସ୍ତୁତ ଅଛନ୍ତି । ଯଦି ଆପଣଙ୍କର ମୁଦ୍ରା ବା ନୋଟ୍ ସଂଗ୍ରହ କରିବାର ଶଉକ ଅଛି ତେବେ ସେହି ହବି ଆପଣଙ୍କୁ କୋଟିପତି କରିଦେଇପାରେ ।
ଏହି ନୋଟକୁ ଏବେ ଖୋଜା ଚାଲିଛି ।
Share this:
ନୂଆ ଦିଲ୍ଲୀଃ ଦେଶରେ ଏମିତି ଅନେକ ଲୋକ ଅଛନ୍ତି ଯେଉଁମାନେ ପୁରୁଣା ମୁଦ୍ରା ଓ ନୋଟ୍ ସଂଗ୍ରହ କରି ରଖିବାକୁ ଭଲପାଆନ୍ତି । ଏହି ଶଉକ ଯେ ଦିନେ ଆପଣଙ୍କୁ ଲକ୍ଷପତି ଓ କୋଟିପତି କରିଦେବ ତାହା ଆପଣ ଭାବି ନ ଥିବେ । ନୋଟ୍ ଓ ମୁଦ୍ରା ଯେତେ ପୁରୁଣା ହୁଏ ସେଗୁଡ଼ିକର ମୂଲ୍ୟ ବଢ଼ିବାରେ ଲାଗିଥାଏ ।
କେତେକ ୱେବସାଇଟ୍ ପୁରୁଣା ୧ଟଙ୍କାର ନୋଟ୍ କିମ୍ବା ମୁଦ୍ରା କିଣିବା ପାଇଁ ଲକ୍ଷ ଲକ୍ଷ ଟଙ୍କା ଦେବାକୁ ପ୍ରସ୍ତୁତ ଅଛନ୍ତି । ଯଦି ଆପଣ ମୁଦ୍ରା ବା ନୋଟ୍ ସଂଗ୍ରହ କରିବାର ଶଉକ ରଖୁଛନ୍ତି ତେବେ ସେହି ହବି ଆପଣଙ୍କୁ କିଛି ବର୍ଷ ପରେ କୋଟିପତି କରିଦେବ ।
ଏବେ ଭାରତରେ ଛପାଯାଇଥିବା ଏମିତି ଏକ ନୋଟ୍ ଖୋଜା ଚାଲିଛି । ଏହି ୧ ଟଙ୍କିଆ ନୋଟର ମୁଦ୍ରଣ ବ୍ରିଟିଶ୍ ଯୁଗରେ କରାଯାଇଥିଲା, ଅର୍ଥାତ୍ ୧୯୩୫ ମସିହାରେ ହୋଇଥିଲା ।ଏହି ନୋଟରେ କିଙ୍ଗ୍ ଜର୍ଜ ପଞ୍ଚମଙ୍କ ଫଟୋ ଓ ଜେ.ଡବ୍ଲୁ. କେଲିଙ୍କ ଦସ୍ତଖତ ରହିଛି । ଏହାର ମୂଲ୍ୟ ଏବେ ୪୦,୦୦୦ ଟଙ୍କା ।କଳ୍ପନା କରନ୍ତୁ ଯଦି ଆପଣଙ୍କ ପାଖରେ ଏମିତି ଦୁଇ ତିନୋଟି ନୋଟ୍ ଅଛି, ତେବେ ଆପଣ ରାତାରାତି କୋଟିପତି ହୋଇଯିବେ । ଏଥି ପାଇଁ କେବଳ ଆପଣଙ୍କୁ ସେହି ନୋଟ୍ ବୀ ମୁଦ୍ରା ସଂଗ୍ରହ କରି ରଖିବାକୁ ପଡି଼ବ ।ସେଥି ପାଇଁ କୌଣସି ଟଙ୍କା ଖର୍ଚ୍ଚ କରିବାକୁ ପଡ଼ିବ ନାହିଁ ।
ଯଦି ଆପଣ ଭବିଷ୍ୟତରେ ଏମିତି କିଛି ପାର୍ଶ୍ୱ ଆୟ (ସାଇଡ୍ ଇନକମ୍) କରିବାକୁ ଚାହୁଁଛନ୍ତି, ତାହେଲେ ଆଜିଠୁ ଗୋଟିଏ ଜାଗାରେ ବିରଳ ନୋଟ୍ ଓ ମୁଦ୍ରା ସଂଗ୍ରହ କରିବା ଆରମ୍ଭ କରନ୍ତୁ ।ଦେଶରେ ଓ ବିଦେଶରେ ଏମିତି ଅନେକ ଲୋକ ଅଛନ୍ତି ଯେଉଁମାନେ ଏଭଳି ବିରଳ ଭାରତୀୟ ନୋଟ୍ ମୁଦ୍ରା ପାଇବା ପାଇଁ ଲକ୍ଷ ଲକ୍ଷ ଟଙ୍କା ଦେବାକୁ ପ୍ରସ୍ତୁତ ଅଛନ୍ତି ।
ସେହିଭଳି ୧୯୪୩ ମସିହାରେ ରିଜର୍ଭ ବ୍ୟାଙ୍କ ଅଫ୍ ଇଣ୍ଡିଆର ଗଭର୍ଣ୍ଣର ସି.ଡି. ଦେଶମୁଖଙ୍କ ଦ୍ୱାରା ସ୍ୱାକ୍ଷରିତ ୧୦ ଟଙ୍କିଆ ନୋଟ୍ ପାଇଁ ଲୋକେ ଏବେ ୫୦,୦୦୦ ଟଙ୍କା ପର୍ଯ୍ୟନ୍ତ ଦେବାକୁ ପ୍ରସ୍ତୁତ ଅଛନ୍ତି । ଯଦି ଆପଣଙ୍କ ପାଖରେ ଏମିତି ଦୁଇଟି ନୋଟ୍ ଅଛି, ତେବେ ଆପଣଙ୍କୁ ଲକ୍ଷପତି ହେବାରୁ କେହି ଅଟକାଇ ପାରିବେ ନାହିଁ ।
ଇବେଏ (Ebay), କଇନ୍ ବାଜାର୍, ଇଣ୍ଡିଆନ୍ ଓଲ୍ଡ କଏନ୍ ଓ କ୍ଲିକ୍ ଇଣ୍ଡିଆ ପରି ୱେବସାଇଟରେ ଲୋକେ ଏହି ନୋଟ୍ ସବୁ ଖୋଜୁଛନ୍ତି ।ଏହି ପରି ନୋଟ୍ ଓ ମୁଦ୍ରାର ବିଡିଂ (ନିଲାମ) ବି ସେଠାରେ କରାଯାଇଥାଏ । ନିଲାମ ହେଲେ ତ ସେହି ମୁଦ୍ରା ଓ ନୋଟଗୁଡ଼ିକର ଦାମ୍ ଆହୁରି ବଢ଼ିଯାଇପାରେ । ଅର୍ଥାତ ଆପଣଙ୍କୁ ଅଧିକ ଙ୍କା ମିଳିବାର ସମ୍ଭାବନା ଥାଏ ।
ଏହି ପ୍ରକାର ନୋଟ୍ ବା ମୁଦ୍ରା ବିକ୍ରୟ କରିବା ପାଇଁ ଆପଣଙ୍କୁ କୌଣସି ସ୍ଥାନକୁ ଯାତ୍ରା କରିବାର ଆବଶ୍ୟକତା ନାହିଁ ।ଆପଣ ସିଧାସଳଖ ନିଜକୁ ବିକ୍ରେତା ଭାବରେ ପଞ୍ଜୀକୃତ କରନ୍ତୁ ଓ ତା'ପରେ ନିଜ ପାଖରେ ଥିବା ନୋଟର ଫଟୋ ଅପଲୋଡ୍ କରନ୍ତୁ ତା' ପରେ ଲୋକେ ନିଜେ ଆପଣଙ୍କ ସହ ଯୋଗାଯୋଗ କରିବେ ।
ନ୍ୟୁଜ୍ ୧୮ ଓଡ଼ିଆରେ ବ୍ରେକିଙ୍ଗ୍ ନ୍ୟୁଜ୍ ପଢ଼ିବାରେ ପ୍ରଥମ ହୁଅନ୍ତୁ| ଆଜିର ସର୍ବଶେଷ ଖବର, ଲାଇଭ୍ ନ୍ୟୁଜ୍ ଅପଡେଟ୍, ନ୍ୟୁଜ୍ ୧୮ ଓଡ଼ିଆ ୱେବସାଇଟରେ ସବୁଠାରୁ ନିର୍ଭରଯୋଗ୍ୟ ଓଡ଼ିଆ ଖବର ପଢ଼ନ୍ତୁ ।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
